|  |
| --- |
| שם ההודעה: עלות שכר למעביד לכל שעת עבודה בתחום הניקיון |
| פרק ראשי: התקשרויות ורכישות | פרק משני: התקשרויות מיוחדות |
| מספר הוראה: 7.11.3 | מספר הודעה: ה. 7.11.3.2 | מהדורה: 06 |

1. **כללי**
	1. הודעה זו מציגה למשרדים את מרכיבי השכר המינימאליים שעל המעביד לשלם לעובדים בתחום הניקיון וכן מרכיבים נוספים שאליהם נדרשת ועדת המכרזים להתייחס בעת פרסום מכרז ובדיקת ההצעות, [על מנת שיוכלו לוודא כי המעביד מתחייב לשלם את כלל מרכיבי השכר הנדרשים ללא מתן פרשנות ופגיעה בזכויות עובדים.](http://www.knesset.gov.il/Laws/Data/law/2024/2024.pdf)
	2. התחשיב שלעיל בוצע לפי 186 שעות עבודה חודשיות עבור משרה מלאה.
	3. הטבלאות המופיעות בסעיף ‏2 נכונות למועד פרסום הודעה זו. במשך הזמן יתכנו שינויים בתעריפים השונים הנובעים משינוי שכר המינימום ומשינוי חוקים והוראות שונות בתחום. על המשרד לוודא כי טבלת המרכיבים עדכנית למועד עריכת המכרז.
	4. למען הסר ספק, יובהר כי המעביד חייב בכל מקרה לעמוד בהתחייבויותיו הנובעות מכל חוק, דין, הסכם קיבוצי או צו הרחבה, גם אם אינן מופיעות בטבלאות שלהלן או מופיעות באופן חסר, וכי במקום בו המרכיב בטבלה מטיב עם העובד לעומת הוראות הדין יש לפעול בהתאם לטבלה.
2. **נספח תמחירי לעובדי הניקיון**

הנספח התמחירי שלהלן הינו לתקופת העסקה שבין 1.1.2013– 30.06.2013. נספח זה יעודכן ביום 1.7.2013 בהתאם להסכם הקיבוצי המיוחד מיום 4.12.2012.

|  | **חישוב שנה ראשונה** | **חישוב שנה שנייה** | **הערות** |
| --- | --- | --- | --- |
| **שכר יסוד****עובד ניקיון** | **24.74 ₪**  | **24.74 ₪**  | השכר לאחראי על עובדי ניקיון, המוגדר בחוזה שבין המדינה לקבלן הניקיון יעמוד על 25.84 ₪.

|  |  |
| --- | --- |
|   | **1.7.2013 ואילך** |
| **עובד ניקיון** | 24.98 ₪  |
| **אחראי ניקיון** | 26.1 ₪ |

להלן המועדים והתעריפים לעדכון מרכיבי שכר השעה בנספח:מקור: הסכם קיבוצי מיוחד מיום 4.12.2012.  |
| **חופשה** | 0.94 ₪  (3.81%) | 0.94 ₪  (3.81%) | 10 ימי חופשה בתשלום או 12 ימי חופשה בתשלום בשנתיים הראשונות, לפי אורך שבוע העבודה של העובד. ראה פירוט זכאות לשנים הבאות בסעיף ‏3.6.מקור: [חוק חופשה שנתית, תשי"א-1951](http://www.btl.gov.il/laws/btlLaws.aspx?lawid=18742) ו[צו ההרחבה בענף מפעלי הניקיון והתחזוקה, תשי"ז-1957](http://www.moit.gov.il/NR/rdonlyres/E019B8BE-7B9E-464F-8D25-65EC58492388/0/clean.pdf) סעיף י"ב (7). |
| **תוספת ותק** | ------- | 0.35 ₪   | **תוספת ותק משולמת החל מהשנה השנייה ואילך לעבודה, 0.35 ₪ לכל שעת עבודה.** מהשנה השישית ואילך התעריף הינו 0.46 ₪. מקור: [צו ההרחבה בענף מפעלי הניקיון והתחזוקה, תשי"ז-1957](http://www.moit.gov.il/NR/rdonlyres/E019B8BE-7B9E-464F-8D25-65EC58492388/0/clean.pdf), סעיף י'. |
| **חגים** | 0.85 ₪ (3.43%) | 0.85 ₪  (3.43%) | העובדים זכאים ל- 9 ימי חג בשנה. הזכאות לימי חג הינה במקרים בהם העובדים עבדו יום לפני ויום אחרי החג. מקור: [הסכם עבודה קיבוצי בענף הניקיון והתחזוקה מיום 15 בינואר 1979](http://www.moit.gov.il/NR/rdonlyres/E019B8BE-7B9E-464F-8D25-65EC58492388/0/clean.pdf) סעיף י"א (2). |
| **הבראה** | 1.32 ₪  | 1.32 ₪  | ערך יום הבראה לשנת 2012 עומד על 420 ₪ ליום. הזכאות לדמי הבראה הינה מיום העבודה הראשון ותשולם לעובד כרכיב נפרד לצד שכר השעה. עובד יהיה זכאי לתשלום הבראה גם בניצול ימי חופשה או מחלה.רכיב השעה של דמי ההבראה לא ישולם עבור שעות נוספות.ראה פירוט הזכאות לימי הבראה בסעיף ‏3.7.מקור: [צו ההרחבה בענף מפעלי הניקיון והתחזוקה, תשי"ז-1957](http://www.moit.gov.il/NR/rdonlyres/E019B8BE-7B9E-464F-8D25-65EC58492388/0/clean.pdf) ***והסכם קיבוצי מיוחד מיום 4.12.2012***. |
| **פנסיה** |  1.95 ₪ (7%) | 1.97 ₪ (7%) | הפרשה לקופת גמל, המשולמת לקצבה לפנסיה, כהגדרתה ב[חוק הפיקוח על שירותים פיננסיים (קופות גמל), התשס"ה-2005](http://www.mof.gov.il/bachar/pdf/2005reformaLaw1-3.pdf). תעשה על שם העובד, החל מהיום הראשון להעסקתו לצורך ביצוע ההתקשרות וזאת למרות האמור בסעיף ה' לצו ההרחבה ובהתאם לכללים הנהוגים לגבי עובדי מדינה, בכלל הדירוגים המיוצגים על ידי ההסתדרות הכללית.ההפרשה תתבצע על שכר בסיס בתוספת וותק, דמי הבראה, ימי חג, דמי חופשה, ימי מחלה, תשלום עבור ימי מילואים ודמי לידה. במקרה שהעובד עבד שעות נוספות או שעבד בשבת יש להפריש גם תמורת עבודה זו.מקור: [**צו ההרחבה בענף מפעלי הניקיון והתחזוקה, תשי"ז-1957**](http://www.moit.gov.il/NR/rdonlyres/E019B8BE-7B9E-464F-8D25-65EC58492388/0/clean.pdf), *צו ההרחבה בדבר "הגדלת פנסיית יסוד", תשמ"ט-1989*, הסכם קיבוצי מיוחד מיום 4.12.2012. |
| **פיצויים** | 2.32 ₪ (8.33%) | 2.35 ₪ (8.33%) | הפרשה לקופת גמל לפיצויים, כהגדרתה ב[חוק הפיקוח על שירותים פיננסיים (קופות גמל), התשס"ה-2005](http://www.mof.gov.il/bachar/pdf/2005reformaLaw1-3.pdf) תעשה **על שם העובד** לצורך הסכם זה החל **מהיום הראשון** להעסקתו, לצורך ביצוע ההתקשרות וזאת למרות האמור בסעיף ה' לצו ההרחבה.ההפרשה תתבצע על שכר בסיס בתוספת וותק, דמי הבראה, ימי חג, דמי חופשה, ימי מחלה, תשלום עבור ימי מילואים ודמי לידה. במקרה שהעובד עבד שעות נוספות או שעבד בשבת יש להפריש תמורת עבודה זו 6%.מקור:[חוק פיצויי פיטורין, תשכ"ג-1963](http://www.btl.gov.il/laws/btlLaws.aspx?lawid=130433) ו[צו ההרחבה בענף מפעלי הניקיון והתחזוקה, תשי"ז-1957](http://www.moit.gov.il/NR/rdonlyres/E019B8BE-7B9E-464F-8D25-65EC58492388/0/clean.pdf), ***הסכם קיבוצי מיוחד מיום 4.12.2012***. |
| **ביטוח לאומי** | 0.96 ₪ (3.45%) | 0.97 ₪ (3.45%) | עד לשכר של 60% מהשכר הממוצע משולם 3.45% ביטוח לאומי; מעבר לשכר זה משולם 5.9%. בטבלה זו השימוש הוא בתעריף הנמוך בשל העובדה שמרבית העובדים אינם מגיעים לתעריף הגבוה. ביטוח לאומי משולם על מרכיבים נוספים מעבר לשכר היסוד כגון: חופשה, ותק, חגים, נסיעות, והבראה. מקור: [חוק הביטוח הלאומי (נוסח משולב), תשנ"ה-1995](http://www.btl.gov.il/laws/btlLaws.aspx?lawid=323153). |
| **סה"כ** | **33.08** | **33.49** |  |

להלן רכיבי שכר נוספים אשר ישולמו על פי הביצוע:

|  |  |  |  |
| --- | --- | --- | --- |
| **נסיעות**  |  |  | יש להתאים את תשלום הנסיעות על פי עלות הנסיעות בפועל עד לתקרה המתעדכנת מעת לעת בצו ההרחבה. התקרה הנוכחית היא  25.20 ₪ ליום עבודה. מקור: [**צו הרחבה בדבר השתתפות המעביד בהוצאות נסיעה לעבודה וממנה לפי חוק הסכמים קיבוציים, התשי"ז-1957.**](http://www.moital.gov.il/NR/exeres/C5BB9038-3C2D-4E83-AB4F-FE5DDD6B63FE.htm) |
| **הפרשות לגמל עבור החזר הוצאות** | (5%) |  (5%) | הפרשות לגמל יעשו לקופה אישית על שם העובד החל מהיום הראשון להעסקתו על החזרי הוצאות נסיעה של העובד בלבד.מקור: *הסכם קיבוצי מיוחד מיום 4.12.2012***.** |
| **מחלה** |  |  | תשלום זה יבוצע על ידי המשרד כנגד קבלת אישור רואה חשבון על ביצוע התשלומים בפועל אחת לחודש. יובהר כי המזמין ישלם לקבלן לפי זכאות ימי המחלה של העובד בחברה בתקופת ההתקשרות עם המשרד הממשלתי. אין באמור כדי לגרוע מחובותיו החוקיות של המזמין כלפי העובד.תשלום ימי המחלה הינו לפי ערך יום של 100% החל מיום המחלה הראשון.מקור: [חוק דמי מחלה, התשל"ו-1976](http://www.btl.gov.il/laws/btlLaws.aspx?lawid=255181) ו[צו ההרחבה בענף מפעלי הניקיון והתחזוקה, תשי"ז-1957](http://www.moit.gov.il/NR/rdonlyres/E019B8BE-7B9E-464F-8D25-65EC58492388/0/clean.pdf). |
| **קרן השתלמות** | 1.95 ₪ (7.5%) | 1.95 ₪ (7.5%) | תשלום זה יבוצע עבור עובדים שחתמו כי הם מעוניינים בביצוע הפרשה לקרן השתלמות ויבוצע כנגד אישור רואה חשבון על ביצוע התשלומים בפועל אחת לחודש.ההפרשה תתבצע על שכר בסיס בתוספת דמי הבראה.מקור: *הסכם קיבוצי מיוחד מיום 4.12.2012*. |

1. **תוספות נוספות המשולמות לפי העניין לעובדי הניקיון**
	1. תוספת משפחה – משולמת לעובד נשוי שאשתו אינה עובדת. עלות מרכיב זה הינה 0.49 ₪ לשעת עבודה [ [צו ההרחבה בענף מפעלי הניקיון והתחזוקה, תשי"ז-1957](http://www.moit.gov.il/NR/rdonlyres/E019B8BE-7B9E-464F-8D25-65EC58492388/0/clean.pdf), סעיף י' (2)].
	2. תוספת עבור עבודות מיוחדות ופיצול שעות – ניתנת לעובדי ניקיון אשר מועסקים לפחות בשני מקומות שונים ביום. שיעור התוספת הוא 10% לשכר היסוד [[צו ההרחבה בענף מפעלי הניקיון והתחזוקה, תשי"ז-1957](http://www.moit.gov.il/NR/rdonlyres/E019B8BE-7B9E-464F-8D25-65EC58492388/0/clean.pdf), סעיף ח' (3)].
	3. תוספת יוקר – יש לשלם לעובד תוספת יוקר בעת ביצועה בפועל [[צו ההרחבה בענף מפעלי הניקיון והתחזוקה, תשי"ז-1957](http://www.moit.gov.il/NR/rdonlyres/E019B8BE-7B9E-464F-8D25-65EC58492388/0/clean.pdf), סעיף ט'].
	4. שעות נוספות – יש לשלם שעות נוספות על פי החוק במקרה שהעובד ביצע שעות נוספות בפועל.
	5. חופשת נישואין/ימי אבל – בחופשת נישואין זכאי העובד ל-3 ימי חופשה על חשבון המעסיק. בתקופת אבל זכאי העובד לשבעה ימי היעדרות מבלי לגרוע מחופשתו או לנכות משכרו.
	6. ימי חופשה – כל עובד זכאי לחופשה שנתית בשכר, כמפורט להלן:

|  |  |
| --- | --- |
| **תקופת העבודה (בשנים)** | **אורך שבוע העבודה** |
| **6 ימים** | **5 ימים** |
| 2 – 1 | 12 ימי עבודה | 10 ימי עבודה |
| 4 – 3 | 13 ימי עבודה | 11 ימי עבודה |
| 5 | 14 ימי עבודה | 12 ימי עבודה |
| 8 – 6 | 19 ימי עבודה | 17 ימי עבודה |
| 9 ואילך | 26 ימי עבודה | 23 ימי עבודה |

* 1. ימי הבראה – העובד יהיה זכאי לדמי הבראה, בהתאם לוותק שצבר אצל הקבלן או אצל קבלנים אחרים בממשלה. הכרה בוותק אצל קבלנים אחרים בממשלה, תעשה בכפוף להמצאת אישור העסקה מאת קבלן השירותים על תקופת עבודתו של העובד במשרד, בהתאם לאמור לעיל.

|  |  |
| --- | --- |
| **תקופת העבודה (בשנים)** | **מספר ימי ההבראה** |
| עד 3 שנים | 7 |
| 4-10 | 9 |
| 11-15 | 10 |
| 16-19 | 11 |
| 20-24 | 12 |
| מהשנה ה- 25 ואילך | 13 |

* 1. מענק מצוינות – ישולם כנגד אישור רואה חשבון על ביצוע התשלום לעובדי ניקיון ואחראי ניקיון מצטיינים על בסיס אמות מידה שנקבעו על ידי המדינה ב[הודעת תכ"ם, "מספר אמות מידה להענקת מענק מצוינות לעובדי קבלן", מס' 7.11.3.4.](http://hozrim.mof.gov.il/doc/hashkal/horaot.nsf/ByNum/%D7%94.7.11.3.4) גובה המענק יהיה 1% מסך הרכיבים הבאים המשולמים לקבלן : שכר היסוד, גמול בעד עבודה בשעות נוספות או ביום מנוחה (ככל שהעובד זכאי להם) וקצובת הנסיעה. המענק ישולם לא יאוחר ממשכורת חודש אפריל שלאחר תום התקופה בעדה משולם המענק. המענק שישולם, אינו מהווה שכר לכל דבר ועניין, לא יובא בחשבון לעניין פיצויי פיטורים או לחישוב ערך שעה, ולא יבצעו בגינו הפרשות כלשהן (לרבות הפרשות לקופת גמל, ובכלל זה קרן פנסיה וקרן השתלמות).
	2. שי לחג - גובה השי לרגל כל אחד מהחגים (ראש השנה וחג הפסח), יעמוד על 212.5 ₪. השי לא יוענק בטובין או בשווה כסף (כגון, תלושי קנייה).
		1. תשלום כאמור יבוצע לאחר הצגת אישור רואה חשבון על ביצוע התשלום לעובדים.
1. **מרכיבי עלות נוספים**
	1. בנוסף לאמור לעיל, בעת ניתוח ההצעות, על ועדת המכרזים לבחון מרכיבי עלות נוספים כגון: ביגוד, ציוד הניקיון וכדומה, והכל בהתאם לדרישות המכרז. זאת על מנת לוודא כי אין מדובר בהצעת הפסד וכי לא ייפגעו זכויות עובדים.
2. **נספחים**
	1. [נספח א – טבלת שינויים שבוצעו בהודעה.](#_נספח_א_–_1)

### נספח א – [טבלת שינויים שבוצעו בהודעה]

|  |  |  |  |
| --- | --- | --- | --- |
| מהדורה חדשה  | תאריך ביצוע עדכון | סעיף/ים מושפע/ים | תיאור עדכון/נימוקים |
| 04 | 10.11.2011 |  | עדכון הנספח התמחירי.פיצול ההודעה ל-2 הודעות נפרדות:בהודעה זו מפורט הנספח התמחירי לעובדי הניקיון ובהודעה 7.11.3.3 מפורט הנספח התמחירי לעובדי שמירה ואבטחה. |
| 05 | 13.12.2012 |  | עדכון הנספח התמחירי לתקופת העסקה שבין 1.5.2012 עד ל- 31.12.2012. |
| 06 | 1.1.2013 |  | עדכון הנספח התמחירי לתקופת העסקה שבין 1.1.2013 ועד 30.6.2013 בהתאם להסכם הקיבוצי המיוחד שנחתם בין המדינה להסתדרות. |
|  |  |  |  |